Document ID: 31986R3443

*****
ΚΑΝΟΝΙΣΜΟΣ (ΕΟΚ) αριθ. 3443/86 ΤΗΣ ΕΠΙΤΡΟΠΗΣ
της 12ης Νοεμβρίου 1986
που τροποποιεί τον κανονισμό (ΕΟΚ) αριθ. 2167/83 σχετικά με τις λεπτομέρειες εφαρμογής όσον αφορά τη χορήγηση γάλακτος και ορισμένων γαλακτοκομικών προϊόντων σε μαθητές σχολικών ιδρυμάτων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1335/86 (2), και ιδίως το άρθρο 26 παράγραφος 4,
Εκτιμώντας:
ότι το παράρτημα του κανονισμού (ΕΟΚ) αριθ. 2167/83 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3208/85 (4), προβλέπει τον κατάλογο των προϊόντων που μπορούν να επωφεληθούν της κονοτικής ενισχύσεως·
ότι υπάρχουν στην αγορά γιαούρτια που περιέχουν πούλπα φρούτων των οποίων η περιεκτικότητα σε πλήρες γάλα ή ημιαποκορυφωμένο γάλα είναι μικρότερη από την ελάχιστη περιεκτικότητα που απαιτείται επί του παρόντος από τον κανονισμό (ΕΟΚ) αριθ. 2167/83· ότι φαίνεται σκόπιμο να επεκταθεί η εφαρμογή του εν λόγω κανονισμού σ' αυτούς τους τύπους προϊόντων· ότι, κατά συνέπεια, πρέπει να τροποποιηθεί το παράρτημα του κανονισμού (ΕΟΚ) αριθ. 2167/83·
ότι τα μέτρα που προβλέπονται στο παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 2167/83 τροποποιείται ως εξής:
1. Στο σημείο 1 κατηγορία Ι, το στοιχείο ε) αντικαθίσταται από το ακόλουθο κείμενο:
«ε) το ζαχαρούχο γιαούρτι ή το σοκολατούχο γιαούρτι ή το αρωματισμένο με φρούτα γιαούρτι που περιέχει τουλάχιστον 85 % κατά βάρος πλήρους γάλακτος ή το γιαούρτι με πούλπα φρούτων που περιέχει τουλάχιστον 80 % κατά βάρος πλήρους γάλακτος».
2. Στο σημείο 1 κατηγορία ΙΙ, το στοιχείο δ) αντικαθίσταται από το ακόλουθο κείμενο:
«δ) το ζαχαρούχο γιαούρτι ή το σοκολατούχο γιαούρτι ή το αρωαμτισμένο με φρούτα γιαούρτι που περιέχει τουλάχιστον 85 % κατά βάρος ημιαποκορυφωμένου γάλακτος ή το γιαούρτι με πούλπα φρούτων που περιέχει τουλάχιστον 80 % κατά βάρος ημιαποκορυφωμένου γάλακτος».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Νοεμβρίου 1986.

Labels: 12
3
17